Uncategorized | Arithmethon
April 26, 2014 by alleman	- 0 comments
Een manier om 'n begin te maak met Sjinese skrif, is Chineasy – kleurvolle visuele voorstellings van Sjinese karakters deur ShaoLan Hsueh:
Hier verduidelik sy haar visuele stelsel:
Maar, Victor Mair het kwaai kritiek op haar benadering – sien hier. Volgens hom is Sjinees is een van die maklikste tale om te leer praat, maar om Sjinese skrif te leer is 'n groot uitdaging, nie net vir Westerlinge nie, maar ook vir Sjinese self. Ek dink hy is reg daaroor, en dat Chineasy beslis nie 'n towerstaffie is nie.
Tog is dit nie sonder waarde nie – myns insiens is dit 'n prettige manier vir beginners om te begin kyk na Sjinese skrif, en hoe betekenis gevorm word deur die samevoeging van 'radicals' .
Die boodskap hier: dit gaan nie soseer oor of jy 'n talent vir taalleer het nie, jy moet net die regte benadering volg:
April 10, 2014 by alleman	- 0 comments
Ek het nie 'n iOS foon of tablet nie, so ek kan nie 'n opinie oor hierdie apps vorm nie, maar Carien van Zyl het 'n kommentaar gelos oor twee opvoedkundige apps wat sy gemaak het:
Hiermee wil ek graag 'n bydrae maak tot die Afrikaanse apps. Ek het onlangs 2 opvoedkundige apps uitgebring. Hulle is ongelukkig op die oomblik nog net vir iOS beskikbaar, maar ek hoop om hulle binnekort ook gereed te he vir Android.
Februarie 28, 2014 by alleman	- 0 comments
Martin Jacques skryf baie interessant oor die groeiende invloed van Sjina, en die belangrikheid daarvan om Sjinees te leer. As jy hierdie lees, of die video heel onder kyk, gaan jy bes moontlik besluit om Sjinees te leer, of om jou kinders dit te laat leer. Dit is ook nie so 'n onbegonne taak as wat jy dalk dink nie, want daar is 'n magdom hulpmiddele, asook insigte in taal aanleer, wat jou kan help. (Meer daaroor later).
Martin se blog, asook sy praatjies op die BBC, en ook in baie ander plekke soos universiteite wêreldwyd, is 'n baie goeie beginpunt om Sjina, en Sjina se rol in die wêreld, te begin verstaan. Jy kan hom ook op Twitter volg